काल्हु २६ जून के बलिया जापलिनगंज के राधाकृष्ण अकादमी में राष्ट्रीय बाल विज्ञान कांग्रेस बलिया का तरफ से एगो प्रशिक्षण शिविर के आयोजन भइल जवना के उद्घाटन बलिया के इनफारमेटिक आफिसर अहमद सऊद कइलन. खास मेहमान रहलें एनआईसी बलिया के अंजन गोस्वामी. एह शिविर में बाबा लोग के चमत्कारन के वैज्ञानिक जानकारी दिहल गइल जवना से बाबा लोग समाज के अंधविश्वास में फँसा के ओकर शोषण ना कर सके. शिविर में संगठन के सचिव रजनीकांत सिंह, जिला समन्वयक सुधीर सिहं, अध्यक्ष डीएन उपाध्याय, हैदर अली खाँ, ओम प्रकाश, डा॰राजनारायण सिंह, संतोष कुमार, अनिल गुप्ता वगैरह मौजूद रहलें.
bho_Deva